9.  การจัดการ

    1.  โครงสร้างการจัดการ

โครงสร้างผังองค์กร บริษัท โรงพิมพ์ตะวันออก จำกัด (มหาชน)

อำนาจหน้าที่ของคณะกรรมการ

1.  ดำเนินกิจการของบริษัทฯ ให้เป็นไปตามกฎหมาย และวัตถุประสงค์ข้อบังคับของบริษัทฯ
    ตลอดจนมติของประชุมผู้ถือหุ้น

2.  ปฏิบัติหน้าที่ด้วยความซื่อสัตย์สุจริต และระมัดระวังรักษาผลประโยชน์ของบริษัทฯ เป็นสำคัญ

3.  มีหน้าที่ที่จะไม่ประกอบกิจการอันมีสภาพอย่างเดียวกัน และไม่แข่งขันกับกิจการของบริษัทฯ
    ไม่ว่าจะทำเพื่อประโยชน์ตนหรือผู้อื่น
    เว้นแต่จะได้แจ้งให้ที่ประชุมผู้ถือหุ้นทราบก่อนที่จะมีมติแต่งตั้ง

4.  กรรมการต้องแจ้งข้อมูลให้แก่บริษัทฯ ทราบ โดยมิชักช้าในกรณีต่อไปนี้

  4.1 กรณีกรรมการมีส่วนได้เสียไม่ว่าโดยตรงหรือ โดยอ้อม ในสัญญาใด ๆ ที่บริษัทฯ ทำ

  ขึ้นระหว่างรอบปีบัญชี โดยระบุข้อเท็จจริงเกี่ยวกับลักษณะของสัญญา
  ชื่อคู่สัญญาและส่วนได้เสียของกรรมการ

2.  ถือหุ้นหรือหุ้นกู้ ในบริษัทฯ และบริษัทในเครือโดยระบุจำนวนทั้งหมดที่เพิ่มขึ้นหรือ

  ลดลงในระหว่างปีบัญชี

5.  มีหน้าที่จัดเตรียมงบแสดงฐานะทางการเงินของบริษัทฯ

อำนาจหน้าที่ของคณะกรรมการบริหาร

1.  ดำเนินกิจการของบริษัทฯ ให้เป็นไปตามกรอบอำนาจหน้าที่ของคณะกรรมการ

2.  ใช้ความระมัดระวังในการดำเนินกิจการของบริษัทฯ

3.  ดำเนินกิจการของบริษัทฯ ด้วยความซื่อสัตย์ สุจริต เพื่อรักษาไว้ซึ่งผลประโยชน์ของบริษัทฯ

องค์ประกอบและการแต่งตั้งคณะกรรมการบริษัทฯ/วิธีการแต่งตั้ง/ถอดถอนการ

องค์ประกอบ คณะกรรมการของบริษัทจะต้องประกอบไปด้วยกรรมการไม่น้อยกว่า 5 คน
และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

การแต่งตั้ง กรรมการของบริษัทต้องได้รับการแต่งตั้งจากที่ประชุมใหญ่ผู้ถือหุ้นของบริษัท
ตามหลักเกณฑ์และวิธีการ ดังนี้

1.  ในการลงคะแนนเสียงเลือกตั้งกรรมการ ให้ใช้เสียงข้างมาก โดยให้ถือว่า
    ผู้ถือหุ้นแต่ละคนมีคะแนนเสียงเท่ากับหนึ่งหุ้นต่อหนึ่งเสียง

2.  ให้ผู้ถือหุ้นลงคะแนนเสียงทั้งหมดที่ตนมีอยู่เลือกบุคคลที่ได้รับการเสนอชื่อเป็นกรรมการทีละคน

3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่ากับจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีให้ประธานที่ประชุมออกเสียงได้เพิ่มขึ้นอีกหนึ่งเสียงเป็นเสียงชี้ขาด

ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
ให้คณะกรรมการเลือกบุคคลหนึ่งซึ่งมีคุณสมบัติและไม่มีลักษณะต้องห้ามตามที่กำหนดไว้
เข้าเป็นกรรมการแทนในการประชุมคณะกรรมการคราวถัดไป
เว้นแต่วาระของกรรมการจะเหลือน้อยกว่า 2 เดือน บุคคลซึ่งเข้าเป็นกรรมการแทนดังกล่าว
จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน
มติของคณะกรรมการดังกล่าวต้องประกอบด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่

9.2 ผู้บริหาร

วิธีการลงนามผูกพันบริษัท

ตามข้อบังคับของบริษัทฯ ให้กรรมการสองคนลงลายมือชื่อร่วมกัน และประทับตราสำคัญของบริษัท
จึงจะผูกพันบริษัทฯ
โดยอาจให้คณะกรรมการของบริษัทมีอำนาจกำหนดรายชื่อกรรมการซึ่งมีอำนาจลงลายมือชื่อผูกพันบริษัทพร้อมประทับตราสำคัญของบริษัทได้

คณะกรรมการของบริษัท มี 5 คน ตามรายชื่อดังต่อไปนี้

1.  นายยุทธ ชินสุภัคกุล ประธานกรรมการ

2.  นายวีระ เหล่าวิทวัส กรรมการผู้จัดการ

3.  นางอาภรณ์ ปรัชญาทิพย์สกุล กรรมการ

4.  นายเขมทัต วิศวโยธิน กรรมการ

5.  พันตำรวจเอกวิทยา โกสิยะสถิต กรรมการ

โดยมีคณะกรรมการ 2 ชุด คือ

- คณะกรรมการบริหาร ได้แก่

นายยุทธ ชินสุภัคกุล

นายวีระ เหล่าวิทวัส

นางอาภรณ์ ปรัชญาทิพย์สกุล

- คณะกรรมการอิสระ ได้แก่

นายเขมทัต วิศวโยธิน

พันตำรวจเอกวิทยา โกสิยะสถิต

9.3 ค่าตอบแทนผู้บริหาร

ค่าตอบแทนคณะกรรมการ ไม่มี

ผู้บริหาร ในรอบปีที่ผ่านมา ประกอบด้วย

1. กรรมการผู้จัดการใหญ่

2. ผู้จัดการฝ่ายผลิต

3. ผู้จัดการฝ่ายบัญชีและการเงิน

4. ผู้จัดการฝ่ายการตลาด

5. ผู้จัดการฝ่ายธุรการ, จัดส่ง

ค่าตอบแทนกรรมการในรอบปีที่ผ่านมา ไม่มี

เงินเดือนผู้บริหารทั้งหมด 7 ท่าน

เงินเดือน ทั้งปี = 4,808,810 บาท

โบนัส = 405,380 บาท

รวมทั้งหมด = 5,214,190 บาท

จำนวนพนักงานทั้งหมด 366 คน

เงินเดือนพนักงานทั้งหมด 366 ท่าน

เงินเดือน ทั้งปี = 42,543,240 บาท

โบนัส = 1,363,150 บาท

รวมทั้งหมด = 43,906,390 บาท

นโยบายในการพัฒนาพนักงาน

บริษัทฯ จะจัดตั้งหน่วยงานฝึกอบรมพนักงาน
โดยจัดให้มีหลักสูตรการพัฒนาบุคลากรด้านการผลิตเพื่อยกระดับคุณภาพการทำงานของพนักงานในระดับปฏิบัติการและในระดับบริหาร
รวมทั้งจัดหลักสูตรการเพิ่มประสิทธิภาพในการปฏิบัติงาน ทำคู่มือการปฏิบัติงาน (Operation
Manuals) ในทุกขั้นตอนการผลิตและควบคุมคุณภาพ ทั้งในฝ่ายผลิตและสำนักงาน
เพื่อให้พนักงานได้ยึดถือปฏิบัติ ทั้งนี้ เพื่อเข้าสู่ระบบ ISO ต่อไปโดยเร็ว